24.2.2022
Επίσημη Εφημερίδα της Ευρωπαϊκής Ένωσης
EL
L 45/1429 ΕΠΙΤΡΟΠΗ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 03 — ΕΝΙΑΙΑ ΑΓΟΡΑ (συνέχεια) PP 03 21
2021
PP 03 21 01
Δοκιμαστικό σχέδιο — Ευρωπαϊκό φόρουμ για τη σπατάλη τροφίμων από τους καταναλωτές Αριθμητικά δεδομένα (Διαχωριζόμενες πιστώσεις) Πιστώσεις 2022 Αναλήψεις υποχρεώσεων
250 000
Πιστώσεις 2021
Πληρωμές
Αναλήψεις υποχρεώσεων
62 500
650 000
Εκτέλεση 2020 Πληρωμές
Αναλήψεις υποχρεώσεων
Πληρωμές
162 500
Παρατηρήσεις Το παρόν δοκιμαστικό σχέδιο αποτελεί συνέχεια του εν εξελίξει δοκιμαστικού σχεδίου «Ευρωπαϊκό φόρουμ για τη σπατάλη τροφίμων από τους καταναλωτές», στο οποίο συμμετέχουν κορυφαίοι εμπειρογνώμονες του τομέα και άλλοι σχετικοί ενδιαφερόμενοι φορείς με σκοπό τη συλλογή δεδομένων και την ανάπτυξη διάφορων τεκμηριωμένων, πρακτικών λύσεων για τη μείωση της σπατάλης τροφίμων σε επίπεδο νοικοκυριών/καταναλωτών.
Στο πρώτο στάδιο του εν εξελίξει δοκιμαστικού σχεδίου συμμετέχουν εμπειρογνώμονες από τα κράτη μέλη οι οποίοι θα αναπτύξουν τρόπους για την προσέγγιση των πολυδιάστατων παρεμβάσεων σε διάφορους τομείς και θα προσδιορίσουν επικοινωνιακά εργαλεία, τα οποία μπορούν να χρησιμοποιηθούν για τη μείωση της σπατάλης τροφίμων από τους καταναλωτές.
Ωστόσο, η πρώτη φάση του δοκιμαστικού σχεδίου προβλέπει περιορισμένη χρηματοδότηση για τη διάδοση των πορισμάτων των εμπειρογνωμόνων, ιδίως μέσω της παραγωγής σχετικών εργαλείων επικοινωνίας.
Αναμένεται ότι οι εμπειρογνώμονες θα παράγουν σημαντικό υλικό με χρήσιμα πορίσματα και συστάσεις σχετικά με τον τρόπο μείωσης της σπατάλης τροφίμων από τους καταναλωτές στα κράτη μέλη.
Τα παραδοτέα επικοινωνίας που αναμένονται από το πρώτο στάδιο περιλαμβάνουν: — ιστοσελίδα με τα παραδοτέα του σχεδίου· — συνοπτική παρουσίαση των παραδοτέων του σχεδίου (εργαλεία, βέλτιστες πρακτικές και συστάσεις για την πρόληψη της σπατάλης τροφίμων από τους καταναλωτές) σε όλες τις επίσημες γλώσσες της Ένωσης· — τρία φυλλάδια με βασικές συστάσεις για το στοχευόμενο κοινό προτεραιότητας, μεταφρασμένα σε όλες τις επίσημες γλώσσες της Ένωσης· και — ενημερωτική εκδήλωση που διοργανώνεται στο Κοινοβούλιο.
Στόχος του δεύτερου σταδίου του δοκιμαστικού σχεδίου είναι να διευκολύνει —μέσω διαδραστικών διαδικτυακών εργαλείων και άλλων αποτελεσμάτων επικοινωνίας— την αξιοποίηση των πορισμάτων των εμπειρογνωμόνων για τη σπατάλη τροφίμων από τα ενδιαφερόμενα μέρη που ασχολούνται με την πρόληψη της σπατάλης τροφίμων από τους καταναλωτές.
Με τον τρόπο αυτό, τα αποτελέσματα του φόρουμ μπορούν να συμβάλουν στον σχεδιασμό των πλέον αποτελεσματικών στρατηγικών, πρωτοβουλιών και εργαλείων για τη μείωση της σπατάλης τροφίμων από τους καταναλωτές, προσαρμοσμένων στις ανάγκες του στοχευόμενου κοινού στα κράτη μέλη.
Με βάση τα παραδοτέα του ευρωπαϊκού φόρουμ για τη σπατάλη τροφίμων από τους καταναλωτές, τα αναμενόμενα αποτελέσματα του δεύτερου σταδίου είναι τα εξής: — Ανάπτυξη διαδραστικών διαδικτυακών εργαλείων και άλλου επικοινωνιακού υλικού (π.χ. σύντομα βίντεο) για τη διευκόλυνση της εφαρμογής από τα ενδιαφερόμενα μέρη των τεκμηριωμένων συστάσεων και των βέλτιστων πρακτικών του φόρουμ με στόχο τη μείωση της σπατάλης τροφίμων από τους καταναλωτές. — Διοργάνωση δημόσιας εκδήλωσης για τη διάδοση των αποτελεσμάτων σε μια ευρύτερη κοινότητα ενδιαφερόμενων μερών. — Το διαδραστικό διαδικτυακό εργαλείο (συμπεριλαμβανομένης της απεικόνισης δεδομένων) και άλλο επικοινωνιακό υλικό (π.χ. βίντεο) που θα εμπλουτίσουν την ιστοσελίδα που δημιουργήθηκε κατά το πρώτο στάδιο.
Τα διαδικτυακά εργαλεία επικοινωνίας θα είναι φιλικά προς τον χρήστη και θα απευθύνονται στις ομάδες πρωταρχικών χρηστών που ασχολούνται με την πρόληψη της σπατάλης τροφίμων (π.χ.
δημόσιες αρχές, υπεύθυνοι επιχειρήσεων τροφίμων, εκπαιδευτικοί, μαθητές σχολείων, καταναλωτές).
Ενώ επικεντρώνονται στην πρόληψη της σπατάλης τροφίμων, μπορούν επίσης να συνδέονται με άλλες πρωτοβουλίες που απευθύνονται στους καταναλωτές (π.χ. για τη διατροφή, τις δωρεές και τις κοινοτικές δράσεις, τις λύσεις ΤΠΕ κ.λπ.).